Man erg beseer ná mislukte kaping | Maroela Media
'n 35-jarige man is in 'n ernstige toestand in die hospitaal na 'n mislukte kaping waartydens hy ernstig aangerand is.
Volgens ER24 is die man in Hillcrest, KwaZulu-Natal gekaap. Paramedici het die man langs sy motor aan die kant van die pad gevind. Hy is ernstig aangerand. Die man is op die toneel behandel voor hy na die Hillcrest-hospitaal geneem is vir verdere behandeling. Die polisie ondersoek die saak.
Intussen het RSG berig dat 'n man na die Kimberley-hospitaal gehaas is na hy in Barkley-Wes in die Noord-Kaap gekaap is. Die man se hande en voete is glo vasgebind waarna hy vir langer as 20 uur in 'n veld naby die dorp gelê het. Die 58-jarige man was halfnaak en erg ontwater.